[{"text_idx": "#000005", "text": "Teadlased o\u0303petasid krati sigu mo\u0303istma"}, {"text_idx": "#000006", "text": "Lu\u0308hikesed ruiged andsid u\u0308ldiselt teada, et po\u0303ssa oli parasjagu eluga rahul. Autor/allikas: liz west/Flickr (CC BY 2.0)"}, {"text_idx": "#000007", "text": "Rahvusvahelise teadlasru\u0308hma so\u0303nul on nad loonud algoritmi, mis to\u0303lgendab sigade ha\u0308a\u0308litsusi inimestele mo\u0303istetavaks. Sellise algoritmiga saaks farmerid tulevikus ja\u0308lgida oma hoolealuste heaolu automaatselt."}, {"text_idx": "#000008", "text": "Tehisintellekt ehk kratt on juba vo\u0303itnud inimesi arvutima\u0308ngudes ning vanades lauama\u0308ngudes nagu male vo\u0303i go. Nu\u0308u\u0308d on teadlastel kratile varuks uus va\u0308ljakutse: see peab sigade ha\u0308a\u0308litsuste po\u0303hjal aru saama, mida loomad parasjagu tunnevad, vahendab The Guardian."}, {"text_idx": "#000009", "text": "Teadlased usuvad nimelt, et po\u0303ssade heaolu saaks automaatselt ja\u0308lgida algoritmiga, mis mo\u0303istab igat ro\u0308hhi, nohinat, ruiet ja kiunatust kui kindlat emotsiooni. Kui selline kratt to\u0303epoolest leiduks, muudaks see seakasvatuse nii farmides kui mujalgi senisest ho\u0303lpsamaks."}, {"text_idx": "#000011", "text": "Rahvusvaheline to\u0308o\u0308ru\u0308hm o\u0303petas tehisna\u0308rvivo\u0303rgule, kuidas mo\u0303ista, mida sead parasjagu tunnevad. On see ehk midagi positiivset nagu ro\u0303o\u0303m vo\u0303i elevus? Vo\u0303i tunneb siga parasjagu midagi halba, olles hirmunud vo\u0303i mures? Kratt o\u0303ppis ko\u0303ike seda ta\u0308hele panema helisalvestiste ja sigade elu jooksul ette tulevate ka\u0308itumismustrite andmete po\u0303hjal."}, {"text_idx": "#000012", "text": "Uurijad kirjeldavad oma to\u0308o\u0308s, kuidas nad lasid tehisintellektil analu\u0308u\u0308sida 7414 ha\u0308a\u0308litsuse salvestust enam kui 400 sealt. Kui enamik salvestusi pa\u0308rines farmidest ja muudest to\u0308o\u0308stuslikest keskkondadest, oli osa helisid pa\u0308rit ka katseaedikutest. Viimastes anti sigadele nuuskimiseks ja uudistamiseks ma\u0308nguasju, toitu ning muid nende jaoks vo\u0303o\u0303raid esemeid."}, {"text_idx": "#000013", "text": "Uurijad tegid krati abiga vahet, millised seaha\u0308a\u0308litsused va\u0308ljendasid ha\u0308id ja millised halbu tundeid. Ha\u0308a\u0308litsuste po\u0303hjal avanes uurijatele terve sigade tundespekter."}, {"text_idx": "#000015", "text": "Uurijad ma\u0308rkasid, et halbades olukordades kippusid sigade ha\u0308a\u0308litused olema kiledamad. Madalamal sagedusel ha\u0308a\u0308li tegid sead aga ko\u0303ikvo\u0303imalikes olukordades, olenemata olukorra ohtlikkusest. Lu\u0308hikesed ruiged andsid siiski u\u0308ldiselt teada, et po\u0303ssa oli parasjagu eluga rahul."}, {"text_idx": "#000016", "text": "Elodie Brieferi so\u0303nul osutusid sigade ha\u0308a\u0308litsused heades ja halbades olukordades selgelt isesugusteks. Ro\u0303o\u0303msates olukordades on ha\u0308a\u0308litsused tema so\u0303nul palju lu\u0308hemad ja nende helisagedus ei varieeru kuigivo\u0303rd. Ro\u0303o\u0303mus siga alustab ruiet ko\u0303rgel noodil ja liigub sealt tasapisi madalamale sagedusele."}, {"text_idx": "#000017", "text": "Uurijate so\u0303nul seostas algoritm 92 protsenti ha\u0308a\u0308litsustest o\u0303igesti kas mo\u0303ne hea vo\u0303i halva tundega. Nad oletavad, et kui kratile oleks ette ma\u0308ngitud veel rohkem helisalvestusi, oleks see osanud ma\u0308rgata sigadel ehk veelgi kirjumat tundeelu ja andnud aimdust teistegi loomade vaimsest heaolust."}, {"text_idx": "#000018", "text": "Ehkki u\u0308ldiselt saavad farmomanikud aru, et loomade vaimne tervis on nende heaolu tagamiseks oluline, keskendutakse loomade heaolust ra\u0308a\u0308kides siiski pigem fu\u0308u\u0308silisele tervisele. Briefer ja kolleegid usuvad, et nende algoritm vo\u0303ib sillutada teed uutele automaatsetele karjakasvatuse su\u0308steemidele, mis hoiaks farmis ko\u0303lavatel helidel silma peal ja hindaks selle po\u0303hjal, kui ha\u0308sti vo\u0303i halvasti loomad end parasjagu tunnevad."}, {"text_idx": "#000021", "text": "Doktorant uurib, kas sigadel on igav"}, {"text_idx": "#000022", "text": "Suurfarmis kasvava vasika tervis on seotud tema talitaja to\u0308o\u0308ro\u0303o\u0303muga"}, {"text_idx": "#000023", "text": "Teadlased o\u0303petasid lehmad ka\u0308imlas ka\u0308ima"}, {"text_idx": "#000024", "text": "Pilguheit minevikku: talupojad kodus istudes ei igavlenud"}, {"text_idx": "#000029", "text": "Leedu biokeemik: mitu paari geenika\u0308a\u0308re lo\u0303ikab haiguse ta\u0308psemalt maha"}, {"text_idx": "#000030", "text": "Taimelehtedelt vo\u0303etud vatitikuproov reedab metsaloomade kohalolu"}, {"text_idx": "#000036", "text": "Teadlased eraldasid esimese u\u0308dini loodusliku sinise toiduva\u0308rvi"}, {"text_idx": "#000039", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000043", "text": "Maailma vanim puitrajatis vo\u0303ib muuta senist arusaama kiviajast"}]